রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
রূপরামের ধর্ম্মমঙ্গল
|| বাঘজন্মপালা ||
পৃষ্ঠা   ১  ২  ৩  ৪
বাঘরাজা এই দেশে আছে কামদল |
বিক্রমে পর্বত কাঁপে সমুদ্রের জল  ||
অপরঞ্চ অসুর দেবতা পরাজয়  |
শার্দূলের সমুখে পতঙ্গ নাহি রয়  ||
বিস্তর দিবস রাজা দেবতার বরে  |
হেন বীর কেহ নাই বাঘের সোসরে ||
পশ্চিমের পথে রহে গৌড় মধুপুর |
বাঘের তরাসে প্রাণ করে দুরদুর  ||
এই গড়ে বলবন্ত কামদল বাঘ  |
ষোল ক্রোশ চৌদিগ এহার মহীভাগ  ||
পার হত্যে নারে রাজা ভৈরবীর নীর  |
বাঘের সদৃশ কেহ নাহি মহাবীর  ||
এই পথে নাঞি যাব গৌড় শহর  |
বাঘের তরাসে দাদা অঙ্গে আল্য জ্বর ||
হাথ দিয়া দেখ মোর জ্বর বড় গায়  |
পলাইয়া আইস দাদা বাঘ পাছে খায়  ||
পূর্বদিগে পথ আছে ঝোর ঝার খানা |
এ পথে গৌড় যাত্যে সভে করে মানা  ||
এ পথ রাখিয়া মোরা ঐপথে যাব |
দিনকথ বিলম্বে গৌড় গিয়া পাব  ||
তবে যদিস্যাৎ বাঘ দেখে একবার  |
চাঁপা কলা বলি পাছে করিব সংহার  ||
এই পথে বিস্তর জঞ্জাল নানা ঠাঁই  |
এখন এ পথে গৌড় কেহ যায় নাই  ||
দশদিন পশ্চিম পথের বিলম্বন |
হাস্যা নাচ্যা যাব তবে গৌড় ভুবন ||
এত শুনি লাউসেন সবিস্ময়ে মনে  |
কর্পূরে বলেন কিছু মধুর বচনে  ||
হরিণ মহিষ বাঘ রাজার শিকার  |
হেন বাঘ কেমনে পাইল অধিকার  ||
বল বল কর্পূর অপূর্ব বাক্য শুনি  |
সবিশেষ শুনিলে প্রত্যয় পাব জানি  ||
বাঘের তরাসে যাব ডানি বাম দিয়া  |
তবে কেন মরি ভাই হেত্যার বহিয়া  ||
তবে যদিস্যাৎ হব পরাণে কাতর  |
কোন্ গুণে হব তবে রাজার চাকর ||
কেমনে ইনাম পাব ময়না ভুবন |
বাঘ সনে অবশ্য করিব সম্ভাষণ ||
অন্য লোক রাজা ভেটে দিয়ে গুয়াপান |
আমি রাজা ভেটিব বাঘের লেজ কান  ||
অবশ্য গোউড়ে হব রাজার চাকর  |
গতায়ত গৌড় ময়না নিরন্তর ||
পূর্বকথা এহার শুনাহ এইক্ষণে |
শার্দূল হইল রাজা কিসের কারণে  ||
বলবন্ত হৈল কোন্ দেবতার বরে  |
সেকথা কহিবে ভাই কর্পূর পাতরে ||
তোমা অগোচর নহে এ সব পুরাণ  |
আমি জানি কর্পূর পাতর সব জান ||
সব জান কি জানি পিশাচী উপাসনা  |
তোমাকে বিস্তর ভাবি দৈবের ঘটনা  ||
একবার বাঘে আমি অবশ্য দেখিব  |
কেমন হইল রাজা সেকথা শুনিব ||
এত শুনি কর্পূর পাতর তবে কয়  |
যেরূপে হইল রাজা শার্দূল-তনয়  ||
আমি সব এহার পূর্বের বাক্য জানি |
সেকথা শুনহ দাদা নৃপচূড়ামণি ||
দেবতার সভা হৈল ইন্দ্রের ভুবন |
সারি সারি বিস্তর বসিল দেবগণ  ||
বিধি বিষ্ণু বরুণ বসিল মহেশ্বর |
সভামধ্যে নৃত্য করে ইন্দ্রের কুঙর ||
নাটো কলাধর নাম দ্বিতীয় মদন  |
সভামধ্যে নিত্য করে দেখে সর্বজন  ||
মাদল মৃদঙ্গ বাজে শঙ্খ করতাল  |
কালীয় দমনে যেন মদনগোপাল  ||
বিনোদ টালনি চৃড়া গুঞ্জার সহিত |
নৌতন বকুলমালা নানা পরীক্ষিত ||
রনরন উরমাল ঘাঘর ঘন্টা বাজে |
কলাধর নাটো নাচে দেবতা সমাজে ||
ছয় রাগে গীত গায় ছত্রিশ রাগিনী |
ঝমঝম ঝুমকি ঝুমকি বাদ্যি শুনি  ||
পঞ্চমুখ গীত গান মহেশ ঠাকুর |
যার সনে তান ধরে নারদ তুম্বুর  ||
মদন সভাকে আইল মলয়জ বায় |
তান ধরে ভ্রমর কোকিল গীত গায়  ||
বিশেষ আনন্দ গুরু ইন্দ্রের আলয়  |
ভাল নৃত্য করে নট ইন্দ্রের তনয়  ||
সভামধ্যে বিস্তর পাইল পুরস্কারে |
বাখানিল সর্বজন ইন্দ্রের কুমারে  ||
নবীন বয়স গুণমন্ত অতিশয়  |
বস্ত্র অলঙ্কার ভূষা পাইল মণিচয়  ||
কেহ বলে অল্পকালে এমন বৈভব |
বাঘে চড়ি জয়দূর্গা দেখিল তান্ডব  ||
নাট গীতে মোহিত বাঘের পৃষ্ঠে বসি  |
বাখানিল ইন্দ্রসুতে পঞ্চমীর শশী  ||
রূপে গুণে এমন সংসারে কেবা আছে  |
কেবা জানে এমন ইন্দ্রের বেটা নাচে  ||
.                                                   বাঘজন্ম পালার পরের পৃষ্ঠায় . . .
.                                                                 এই পাতার উপরে . . .
মিলনসাগর
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা